[{"text_idx": "#000001", "text": "\u201eTeil ei olegi mitte mingit moraali. Teil ei ole mitte mingit to\u0303siseltvo\u0303etavust, keegi ei usu enam mitte u\u0308htegi teie so\u0303na.\u201c Martin Helme Kaja Kallasele, ta\u0308nane Riigikogu infotund."}, {"text_idx": "#000002", "text": "\u201eSee, et ma teile ei meeldi, pole mingi uudis.\u201c Kaja Kallase vastus Martin Helmele."}, {"text_idx": "#000003", "text": "Ta\u0308na Riigikogu infotunnis u\u0308letas peaminister Kaja Kallas iseennast, korrates pidevalt, et ta pole kuulnudki midagi oma abikaasa verisest Venemaa a\u0308rist, ja samas kogu aeg ta\u0308psustades selle a\u0308ri va\u0308idetavaid detaile."}, {"text_idx": "#000004", "text": "Kui peaminister ei tea, et tema enda mehe abiga tarnitakse sanktsioonide kiuste juba u\u0308le pooleteistku\u0308mne so\u0303ja-aasta Venemaa so\u0303jato\u0308o\u0308stusele lehtmetalli, mida ta vo\u0303ib teada olukorrast riigis?"}, {"text_idx": "#000005", "text": "\u201eU\u0308heski riigis ei ole vo\u0303imalik, et peaminister ajab so\u0303ja ajal vaenlasega perea\u0308ri,\u201c ma\u0308rkis Isamaa esimees Urmas Reinsalu."}, {"text_idx": "#000007", "text": "Riigis, mille peaminister kohtumisel parlamendis saadikutega meenutab nurka surutud ja pidevalt hambaid ja igemeid na\u0308itavat vo\u0303o\u0303rliiki s\u030caakalit, on ko\u0303ik vo\u0303imalik."}, {"text_idx": "#000008", "text": "\u201eKaja Kallasel on moraalse kompassi all rauatu\u0308kk ja seeto\u0303ttu na\u0308itab see kompass pidevalt Venemaa poole.\u201c Mart Helme."}, {"text_idx": "#000010", "text": "Pajukile pandud p.residendiga juhtus midagi a\u0308rkamislaadset. Mitte et see oleks rahvuslik a\u0308rkamine \u2013 ei, isegi kaasaegne teadus ei suuda reanimeerida koolnuid \u2013 vaid p.resident ilmselgelt ko\u0303hnus ja vihastas. Tema teeb meie ta\u0308namatutele poliitikute hordile roosiaias ko\u0303vasti meie kulul, va\u0308lja, nagu hiljuti Rootsi kuningale, ja teoreetiliselt ei va\u0308lista, et kui peaks leseks ja\u0308a\u0308ma, siis vo\u0303iks abielluda kasvo\u0303i Mihkelsoniga, ho\u0303ikab va\u0308lja ko\u0303ik talle pihku topitud KK genotsiidiseadused \u2013 ja \u201eta\u0308nuta\u0308heks\u201c ei eraldatagi talle ta\u0308iendavaid miljoneid, ta ei saa a\u0308riklassis lennukiga Austraaliasse lennata ja peab piirduma oma 7 personaalautojuhi poolt pakutavate kahtlaste teenustega."}, {"text_idx": "#000011", "text": "Aga muidugi ei ja\u0308ta heasu\u0308damlik eesti rahvas ha\u0308tta inimest, keda pole ku\u0308ll ise valinud, aga keda o\u0303ppis selle ajaga tundma ja armastama. Sakala kirjutab: \u201eViljandi vallavalitsusse kuuluv Viljar\u00ad Lohu tegi valla uue arengukava ja eelarvestrateegia arutelul ettepaneku, et vald vo\u0303iks anda iga elaniku kohta u\u0308he euro presidendi kantselei u\u0308lalpidamiseks, sest nagu ta u\u0308tles, on ha\u0308bi\u00adlugu, kui riigipeal tuleb rahapuudusel olulisi visiite a\u0308ra ja\u0308tta. \u201eSee on vist ko\u0303ige piinlikum hetk, et Eestisse tuleb ku\u0308lla Rootsi kuningas ja siis on raha otsas,\u201c nentis Isamaa esindajana vallavalitsusse kuuluv ettevo\u0303tja Viljar Lohu. See, et rahapuudusel peab president loobuma riigivisiidist Austraaliasse, sai teatavaks just Viljandi valla arengukavale ja eelarvestrateegiale ettepanekute tegemise viimasel pa\u0308eval ning no\u0303nda panigi Lohu ette, et vallaeelarvest la\u0308heks uuel aastal 13 450 eurot presidendi kantseleile seadusest tulenevate u\u0308lesannete ta\u0308itmise toetuseks. Vallavalitsus seda ettepanekut ei toetanud.\u201c"}, {"text_idx": "#000012", "text": "U\u0308ldiselt oleks selline vallaelanike ohverdus tollele aplale Rootsi kunnile ainult nuusata. Ja\u0308rgmiseks majesteedi visiidiks ostkem parem paar hapusilgu ehk surstro\u0308mmingu konservi, las haukab terviseks. Vana on selle auga va\u0308lja teeninud: mo\u0303elgem, kui paljud meie kaasmaalased seal Rootsis jooksevad..."}, {"text_idx": "#000013", "text": "Aga ha\u0308rra Viljar Lohu on to\u0303ena\u0308oliselt hea huumorisoonega inimene. Tema ta\u0308iesti ametlik ettepanek on ikka palju va\u0308gevam huumor, kui see, mida u\u0308ritavad endast va\u0308lja pigistada meie ametlikud narkaritest, joodikutest, perselakkujatest ja kivira\u0308hadest ajusurnud peavoolukoomikud."}, {"text_idx": "#000014", "text": "Kui me ra\u0308a\u0308gime, et Tallinn on juba aastaku\u0308mneid keskerakonna vo\u0303imu all, siis ehk oleks aeg endale tunnistada, et eestlaste pealinn on keskerakonna \u201evene tiiva\u201c ka\u0308sutada ja vo\u0303imuladvikus pu\u0308sivad kestvalt vaid need eestlased Klandorfist Sultsini, kes on venekeelsele leerile ainulojaalsed."}, {"text_idx": "#000015", "text": "A\u0308sjased keskerakonna esimehe valimised na\u0308itasid, et Tanel Kiike diskrimineeriti rahvuspo\u0303hiselt. Lo\u0303una-Eesti Postimees avaldas ha\u0308mmastava loo \u201eOsa keskerakonna piirkonnajuhte va\u0308ltis kohtumust Tanel Kiigega\u201c, lausa selleni va\u0308lja, et \u201eosad ei suvatsenud isegi telefonile vastata.\u201c"}, {"text_idx": "#000016", "text": "Postimees vahendab: \u201ePu\u0308hapa\u0308eval valis Keskerakond endale uueks esimeheks Mihhail Ko\u0303lvarti, kuid Tanel Kiige so\u0303nul ei saanudki ta vo\u0303imalust ko\u0303ikide ha\u0308a\u0308li andvate esindajatega kohtuda. \u201eMa po\u0308o\u0308rdusin enne valimisi ko\u0303igi kaheksa Tallinna piirkonnajuhi poole palvega, et kokku saada nii juhatuste kui laiema ringiga. Kuid lo\u0303puks toimus kohtumine kahega kaheksast: Lasnama\u0308e juhatuse ja No\u0303mme laiendatud juhtkonnaga. Kuue Tallinna piirkonnaga ei o\u0303nnestunud kohtuda enne valimisi Tallinnas. Osad piirkonnajuhid ei suvatsenud isegi telefonile vastata, kui aus olla,\u201c kirjeldas Kiik juhtunut Lo\u0303una-Eesti Postimehele. Ku\u0308simusele, kas nende piirkondade juhid ignoreerisid teda meelega, kuna nad toetasid Ko\u0303lvartit, vo\u0303i ei olnud neil lihtsalt aega, so\u0303nas Kiik: \u201eMa arvan, et te saate selle ku\u0308simuse po\u0303hjal ise ka aru, kumba moodi oli. Tallinna linnas Keskerakonnas ei juhtu midagi juhuslikult.\u201c"}, {"text_idx": "#000017", "text": "Ma pole liberaali Kiige mingi fa\u0308nn, kuid see, kuidas temaga toimiti, on alatu ja meenutab Venemaa praktikat, kui putinistidest kandidaatide niigi su\u0308mboolsete vastaskandidaatidega ei taha keegi kohtuda ja selleks ruumegi ei vo\u0303imaldata. Ha\u0308rra Ko\u0303lvart on to\u0303esti la\u0308binud Seligeris hea kooli."}, {"text_idx": "#000018", "text": "Kui selline suhtumine valitseb erakonnasiseste demokraatlike protseduuride ja seal veel venestamata eestlastest parteikaaslaste suhtes, siis pole mingi ime, et teisipa\u0308evasele Tallinna linnavolikogu erakorralisele istungile, kus osa opositsioonist u\u0308ritas avaldada linnapeale umbusaldust, ilmusid ainult eestlased, kuna opositsioon koosneb seal eestlastest. Keskerakonna \u201evenekeelse tiiva\u201c u\u0308limat po\u0303lgust eestlastest tallinlaste vastu na\u0308itas see, et keskerakondlastest linnavolinikud istungile ei ilmunud: et hakatud raiskama aega mingisuguste \u201etalaapide\u201c peale, kel pole niikuinii enamust. Milleks neid siis veel kuulata! EKRE fraktsioon umbusaldamise ha\u0308a\u0308letamisest osa ei vo\u0303tnud, kuid ilmus ilusti kohale ja esitas ka asjakohaseid ku\u0308simusi."}, {"text_idx": "#000019", "text": "Kahjuks isegi intelligentne Mihhail Ku\u0308lvart ei adu, kui inetult ko\u0303ik see va\u0308lja kukkus \u2013 eriti see hirmu nahka ajav raudne distsipliin, kui keskerakondlased isegi kohusetundest, viisakusest ega uudishimust kohale ei tule. Jah, reformierakond ei peaks praegu mingeid umbusaldamisi ka\u0308ivitama, sest sellise oma esimehe ja peaministriga on ta ise absoluutselt ebausaldusva\u0308a\u0308riline \u2013 ko\u0303igepealt umbusaldage oma paadunud luiskajast ja ukrainlaste vere peal a\u0308ri ajanud Kaja Kallast, ja alles siis on teil moraalne o\u0303igus umbusaldada ka veel kedagi teist. Aga reformierakonna puhul ei saa me paraku moraalist ra\u0308a\u0308kida. No et u\u0308ldse ei saa ra\u0308a\u0308kida moraalist."}, {"text_idx": "#000020", "text": "See, millel kahjuks lubas su\u0308ndida vo\u0303idujoovastuses Mihhail Ko\u0303lvart Tallinnas \u2013 opositsiooni selline po\u0303lgamine ja ignoreerimine \u2013 on ju copypaste Kaja Kallase nimelise koalitsiooni diktatuur Riigikogus. Aga nemad toovad va\u0308hemalt oma teerulli kohale, Ko\u0303lvart ei teinud sedagi."}, {"text_idx": "#000021", "text": "See, et Eestis praktiseeritakse rahvuspo\u0303hist ha\u0308a\u0308letamist valimistel, pole mingi saladus. Aga tuleb nu\u0308u\u0308d va\u0308lja, et viljeletakse ka soopo\u0303hist ha\u0308a\u0308letamist. Isegi seal, kus kvoodid seda ei no\u0303ua, sest selliste \u201ekvootide\u201c tasemele pole meie demokraatia mudel veel va\u0308lja arenenud."}, {"text_idx": "#000023", "text": "Ku\u0308lli Kapper kirjutab: \u201eMul on oma poliitik riigikogus, kes esindab mind ha\u0308sti. Ma arvan, et nii peaks see olema igal Eesti kodanikul. Teda huvitavad samad teemad, mis mind ja tal on hea haridus. Paraku on ta mees, misto\u0303ttu valimistel ma talle oma ha\u0308a\u0308lt ei anna. Ma toetan teda kaudselt, toetades tema koduerakonda. Viimased viisteist aastat olen nii riigikogu kui kohaliku omavalitsuse volikogu valimistel ha\u0308a\u0308letanud alati po\u0303himo\u0303tteliselt naispoliitiku poolt ja politoloogina soovitanud seda ka ko\u0303igile oma naistest so\u0303pradele.\u201c"}, {"text_idx": "#000024", "text": "Paraku on siinkirjutaja ka mees, nii et vaevalt allolev arvamus lugupeetud ajakirjanikule u\u0308ldse korda la\u0308heb. Kuid u\u0308tlen ikka va\u0308lja, et tema mudel ajab natuke hirmu nahka. Sain Riigikogu valimistel 693 ha\u0308a\u0308lt, ja kui kujutan endale ette sellist arvu inimesi, siis tunnen peale ta\u0308nutunde veel ka tohutut aukartust."}, {"text_idx": "#000025", "text": "Kui aga mulle keegi u\u0308tleks, et ausate salajaste e-valimiste tulemusena on tuvastatud, et minu poolt on andnud oma ha\u0308a\u0308led 693 meest ja mitte u\u0308htegi naist, siis sattuksin ma raskesse masendusse. Esiteks sellepa\u0308rast, et mul oleks alus arvata, et ma ei meeldi naistele. Teiseks sellepa\u0308rast, et ma peaksin uskuma, et meeldin ainult meestele. Saage must ka aru, ma olen konservatiiv."}, {"text_idx": "#000026", "text": "Ma ei tahaks seda teemat edasi arendada, kuna siin vo\u0303ib va\u0308lja jo\u0303uda igasuguste pikantsete paralleelide ja koomiliste ja\u0308reldusteni, aga teema on ju tundlik \u2013 mitte sellepa\u0308rast, et eluline, vaid seeto\u0303ttu, et u\u0308lespuhutud. Riisalode valitsus aga pakub siin hea vo\u0303imaluse: Ku\u0308lli Kapper vo\u0303iks oma tundeid lemmikpoliitikule avada, see mees paneks ehk end peatselt avanevaid vo\u0303imalusi kasutades naisena kirja ja Ku\u0308lli Kapper vo\u0303iks tema poolt siis ka vahetult ha\u0308a\u0308letada, mitte astudes oma po\u0303himo\u0303tetega konflikti."}, {"text_idx": "#000027", "text": "Va\u0308ike asi aga ja\u0308i hinge kripeldama: kui politoloog ja ajakirjanik on soovitanud ko\u0303igile naistele mitte ha\u0308a\u0308letada meeste poolt, siis tegemist on ju teatud foobiat levitava agitaatoriga."}, {"text_idx": "#000028", "text": "Kulla ajakirjanik ja politoloog, no kes Teile seal Tallinna U\u0308likoolis ku\u0308ll u\u0308tles, et misandria on millegipoolest u\u0308llam ja ratsionaalsem, kui misogu\u0308u\u0308nia? Teie enda u\u0308lemus ha\u0308rra Ho\u0303bema\u0308gi on ju va\u0308idetavasti mees. Teil on ja\u0308relikult midagi Priidu vastu?"}, {"text_idx": "#000029", "text": "Kuidas Te suudate seal siis to\u0308o\u0308tada?"}]